***Рек1елгъеялъул грамматикаялдаса х1алт1аби***

1. **Ункъ- ункъ х1арп бугеб ункъо раг1и ургъе:**

Дун ралъдада лъедола **(гама)**

Дун гъот1ода бижула (**гении)**

Дун бищунго гьуинаб (**гьоц1о)**

Дун бищунго гьит1инаб **(т1анк1)**

***Шарадаби ч1вай***

**«П»** х1арп цебе бугеб дун

Кваназеги бегьула,

Амма к1ал- мац1 бух1ула,

Бадиб маг1у хулула**. (пер)**

**«Х»** цебе хъван хадуса

Хирияб дун боц1уе

Хасалоде бук1ине

Дир нахърател гьабула (**хер)**

«**Ц»** х1арп хъван байбихьани

Г1алхул х1айван лъугьуна **(цер)**

**«Г1»** х1арп хъвалеб мехалъни

Халатаб т1ил бук1уна **(г1ер)**

Т1ок1аб гьаниб хъваларо,

Хъвазе нужей бокьани,

**«Б», «Ц!», «Ч1», «Кь»,** х1арпал лъун,

Лъугьинаре раг1аби. (**бер, ц1ер, ч1ер, кьер)**

1. **«Ч»** ахиралда бугеб –

**«Намусалъул»** синоним**. (нич)**

**«Лъ»** ахиралде ккани,-

Лъилъаризе босула. **(нилъ)**

1. К1иго раг1и ургъе,

Ункъ- ункъ х1арп бугеб,

К1иялдаго цо-цо

«А» х1арпги бугеб**: ( гама….)**

1. Ц1ир –ц1идулеб, к1нц1олеб,

К1ич1арал бохдул ругеб,

«Риидала кьурдулеб,

Кьиндал гьардухъ хьвадулеб**» (гарц1)**

1. Бохдулги халатаб,

Рут1биги къокъаб,

Ламадур хирияб,

Херги кваналеб**. ( г1ак1)**

1. Дун лъадалги бук1уна,

Дун гьоролги бук1уна,

Гьанже дун г1емерисеб

Токалъ х1алт1изабула**.(гьобо)**

Х1арп т1аде жубанани,

Т1убан маг1на хисула:

Маг1арулазе бищун

Хирияв чи лъугьуна **( гьобол)**

1. **Дун буго:**

Цо рухьат1а чанго г1олеб,

Г1арщинисан лъим гьекъолеб,

Барщизег1ан т1аг1ам бугеб,

Барщун хадуб т1аг1ам холеб жо**. (охцер)**

Цо слог бортизе тани,

Г1алхул х1айван лъугьуна,

Г1емерго сих1ирабан

Сверухъго ц1ар раг1араб**. (цер)**

1. **«И**» гьоркьоб бугеб мехалъ,

Гьеб раг1и раг1арабго,

Гьуинаб макьуги тун,

Танкан т1аде вахъуна**. (вигьа)**

**«О»** гьаракь лъураб мехалъ,

Раг1ул маг1на хисула.

Гьеб раг1идал рекьул оц

 Рахъниб лъалхъун хут1ула **(вогьа)**

**«Е**» гьоркьоб бугеб мехалъ

Диалектизм кола:

«Вач1аялъе»- синоним,-

«Аялъе» эб- синоним**.( вегьа)**

1. Ниж руго омонимал

Ратизе ц1акъ бигьаял**:**

**«Лъаг1елалъул»- синонимал;**

**«Метералъул»- антоним. (сон)**

**10.**

**«Ц1» х1арп цебе бугони**

**«Г1акъилаб»- дир синоним. (ц1одораб)**

**Гьеб хисун «гь» х1арп хъвани-**

**«Ч1обогояб»- синоним. (гьодораб)**